ท่าอากาศยานสุวรรณภูมิ ปรับเพิ่มมาตรการตรวจคัดกรองผู้โดยสารทั้งขาเข้า - ขาออก เพื่อป้องกันการแพร่ระบาดของเชื้อไวรัสโคโรนาสายพันธุ์ใหม่ 2019
ท่าอากาศยานสุวรรณภูมิ ปรับเพิ่มมาตรการตรวจคัดกรองผู้โดยสารทั้งขาเข้า - ขาออก เพื่อป้องกันการแพร่ระบาดของเชื้อไวรัสโคโรนาสายพันธุ์ใหม่ 2019นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ กล่าวว่า ขณะนี้ท่าอากาศยานสุวรรณภูมิได้ปรับเพิ่มมาตรการตรวจคัดกรองผู้โดยสารทุกคนที่เดินทางเข้ามาในประเทศไทย จากทุกเที่ยวบินและทุกเมืองที่เดินทางมาจากสาธารณรัฐประชาชนจีน รวมทั้งตรวจคัดกรองผู้โดยสารที่เดินทางออกนอกประเทศด้วย เนื่องจากองค์การอนามัยโลก WHO ได้ประกาศให้การแพร่ระบาดของเชื้อไวรัสโคโรนาสายพันธุ์ใหม่ 2019 เป็นภาวะฉุกเฉินด้านสาธารณสุขระหว่างประเทศ โดยจะมีจุดคัดกรองด้วยเครื่องตรวจอุณหภูมิร่างกายของผู้โดยสารทุกคนที่จะผ่านเข้าไปยังจุดตรวจคนเข้าเมือง เครื่องจะตรวจจับผู้โดยสารผ่านเครื่องเทอร์โมสแกน มีการแจกหน้ากากอนามัยและเจลล้างมือให้กับผู้ขับรถโดยสารแท็กซี่ที่มารอรับผู้โดยสารและหากผู้ที่จะเดินทางรู้สึกว่าร่างกายมีความผิดปกติสามารถแจ้งกับทางท่าอากาศยานเพื่อขอพบแพทย์ได้